Държавен вестник, бр. 43, 2013 г., стр. 3

БРОЙ  43	
Д Ъ Р Ж А В Е Н  В Е С Т Н И К 	
СТР.  3  
ПОСТАНОВЛЕНИЕ № 103 
ОТ 7 МАЙ 2013 Г.
за предоставяне на допълнителна финансова 
помощ чрез бюджета на Министерството на 
регионалното развитие и благоустройството 
за осигуряване участието на собственици 
на самостоятелни жилищни обекти в мно-
гофамилни жилищни сгради, одобрени по 
проект BG161PO001-1.2.01-0001 „Енергийно 
обновяване на българските домове“ по Опе-
ративна програма ,,Регионално развитие“ 
2007 – 2013 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министерството на регионалното 
развитие и благоустройството да предостави 
чрез бюджета си допълнителна финансова 
помощ на физически лица – собственици на 
самостоятелни жилищни обекти в много­
фамилни жилищни сгради, одобрени за участие 
по проект BG161PO001-1.2.01-0001 „Енергийно 
обновяване на българските домове“ по Опе-
ративна програма ,,Регионално развитие“ 
2007 – 2013 г., нямащи доход и/или имущество, 
които да им позволят лично участие.
(2) Безвъзмездната финансова помощ да 
покрива пълния размер на средствата, кои-
то отделният собственик следва да заплати 
съгласно изискванията на проекта по ал. 1.
(3) Средствата за 2013 г. в размер до 
100 000 лв. да се осигурят от бюджета на 
Министерството на регионалното развитие 
и благоустройството. 
Чл. 2. (1) Финансовата помощ се предоставя 
на физически лица – собственици на само­
стоятелни обекти с жилищно предназначение 
в многофамилни жилищни сгради, които 
отговарят на следните условия:
1. месечният доход на член от семейство-
то и/или на съжителстващото лице/лица не 
надвишава 310 лв.;
2. собственикът/членът от семейството 
и/или съжителстващото лице/лица не при-
тежават друго жилище освен това, за което 
желаят да получат помощта, или стопански 
обект, с изключение на случаите, когато 
имотът се притежава в съсобственост с трето 
лице/лица извън членовете на семейството/
съжителстващите лица и/или не може да бъде 
източник на доходи.
(2) Изключение от изискването по ал. 1, 
т. 1 се допуска в случаите, когато:
1. собственикът/членът от семейството 
и/или съжителстващото лице/лица е лице 
с трайно увреждане, за което органите на 
медицинската експертиза са установили сте-
пен на намалена работоспособност или са 
определили вид и степен на увреждане 50 и 
над 50 на сто;
2. семейството/съжителстващите лица 
отглеждат дете с трайни увреждания, за ко-
ето органите на медицинската експертиза са 
определили вид и степен на увреждане 50 и 
над 50 на сто;
3. лицето е самотен родител.
(3) Алинея 2 се прилага, ако месечният 
доход на член от семейството и/или на съ-
жителстващото лице не надвишава 400 лв.
(4) Лицата по ал. 1 – 3 могат да канди-
датстват за получаване на допълнителната 
финансова помощ само след като са изчер-
пани всички възможности за осигуряване на 
необходимата сума за личното им участие 
в проекта по чл. 1, ал. 1, включително им 
е отказано предоставянето на нисколихвен 
кредит от Фонда за жилищно обновяване.
Чл. 3. (1) Помощта се отпуска въз основа на 
заявление-декларация съгласно приложението.
(2) Собствениците се одобряват след пре-
ценка на всички обстоятелства от комисия, 
назначена от министъра на регионалното 
развитие и благоустройството.
(3) В работата на комисията по ал. 2 участва 
и представител на Министерството на труда 
и социалната политика (МТСП), определен 
въз основа на споразумение, сключено между 
Министерството на регионалното развитие и 
благоустройството и МТСП.
(4) За изпълнение на постановлението 
Министерството на регионалното развитие и 
благоустройството извършва насрещна провер-
ка и изисква по служебен път необходимата 
информация от териториалните структури на 
Националната агенция за приходите, Агенци-
ята по вписванията, Агенцията по заетостта, 
Националния осигурителен институт и от 
други държавни и общински органи. 
Чл. 4. Министърът на финансите по предло-
жение на министъра на регионалното развитие 
и благоустройството да извърши налагащите 
се промени по бюджета на Министерството на 
регионалното развитие и благоустройството 
за 2013 г. по реда на чл. 34, ал. 3 от Закона 
за устройството на държавния бюджет въз 
основа на фактически извършените разходи. 
Допълнителна разпоредба
§ 1. По смисъла на постановлението:
1. „Семейство“ са съпрузите и ненавърши-
лите пълнолетие деца (родени, заварени, до-
ведени, припознати, осиновени, с изключение 
на сключилите граждански брак).
2. „Съжителстващи лица“ са съвместно 
живеещите в едно жилище със или без род-
ствена връзка, регистрирани на един адрес. 
Заключителни разпоредби
§ 2. Постановлението се приема на осно-
вание чл. 28, ал. 1 от Закона за устройството 
на държавния бюджет.
§ 3. Изпълнението на постановлението се 
възлага на министъра на регионалното раз-
витие и благоустройството. 
Министър-председател и  
министър на външните работи:  
Марин Райков
Главен секретар на Министерския съвет:
Росен Желязков